tomron87/hebrew-wikipedia-sentences-corpus huggingface dataset:
כמו כן גם סביבת הנהג עודכנה עם הגה מחודש, בורר הילוכים בצורת חוגה וסידור המסכים.
הדור החדש מבוסס על הקיה EV6 והיונדאי איוניק 5.
בתחום ההנעה משווקת קיה את הדור השני עם שלוש יחידות הנעה:
היברידי: מנוע בנזין בנפח 1.6 ליטר המספק כ-105 כ"ס ומומנט מרבי של 14.7 קג"מ עם מנוע חשמלי המספק כ-43.5 כ"ס.
התאוצה מ-0 ל-100 קמ"ש אורכת 10.4 שניות והמהירות המרבית עומדת על 165 קמ"ש.
היברידי נטען: מנוע בנזין בנפח 1.6 ליטר ומנוע חשמלי המספקים יחד 183 כ"ס ומומנט מרבי של 27 קג"מ.
התאוצה מ-0 ל-100 קמ"ש אורכת 9.6 שניות והמהירות המרבית עומדת על 168 קמ"ש.
סוללת ליתיום-יון בקיבולת 11.1 קוט"ש המאפשרת טווח נסיעה חשמלי של 65 ק"מ.
חשמלי: מנוע חשמלי המספק 218 כ"ס ומומנט מרבי של 25.6 קג"מ.
התאוצה מ-0 ל-100 קמ"ש אורכת 7.8 שניות והמהירות המרבית עומדת על 167 קמ"ש.
סוללת ליתיום-יון בקיבולת 64.8 קוט"ש המאפשרת טווח נסיעה חשמלי של 463 ק"מ.
קיה K8 היא מכונית מנהלים במרכב סדאן, בעלת חמישה מקומות ישיבה, שמיוצרת על ידי קיה משנת 2021. נחשפה ב-17 בפברואר 2021, היא המחליפה של קיה K7. בניגוד לקודמתה, המכונית לא תהיה זמינה בשוק הצפון אמריקאי.
העיצוב החיצוני מעוצב בהשראת יונדאי סונטה ויונדאי אלנטרה הכולל, פגוש זהה וכן הקימורים בבטן המכונית, פנים המכונית כולל עיצוב יוקרתי כיאה למכונית מנהלים מודרנית, לוח המחוונים דיגיטלי ומחובר במסגרת אחת למסך המגע המציג את המולטימדיה שניהם בקוטר 12 אינץ'.
היא משווקת עם ארבעה מנועים, שניים בנזין, אחד גז ואחד היברידי.
מלבד המנוע היברידי כל המנועים משווקים עם תיבת הילוכים אוטומטית בעלת שמונה הילוכים בעוד שהמנוע היברידי משווק עם אותה תיבה אך עם שישה יחסי העברה.
הנעה היברידית המשלבת בין מנוע בנזין בנפח 1.6 ליטר טורבו עם מנוע חשמלי, שניהם מספקים יחד 230 כ"ס ב-5,500 סל"ד ומומנט מרבי של 35.7 קג"מ בין 1,500 ל-4,400 סל"ד.
קיה סלטוס היא קרוסאובר בעלת חמישה מקומות, שמיוצרת על ידי קיה משנת 2019. היא הוצגה בהודו בשנת 2019, והגיעה לישראל בשנת 2020.
בתחום ההנעה משווקת קיה את הסלטוס עם מנועי בנזין בנפחי 1.6 ליטר המספק 121 כ"ס, 1.4 ליטר טורבו המספק 140 כ"ס, 1.6 טורבו המספק 177 כ"ס, 2.0 ליטר המספק 149 כ"ס ומנוע דיזל בנפח 1.6 ליטר טורבו המספק 136 כ"ס.
המנועים מוצעים עם תיבת הילוכים אוטומטית בעלת שישה הילוכים או תיבת הילוכים ידנית בעלת שישה הילוכים או תיבת הילוכים כפולת מצמדים בעלת שבעה הילוכים או תיבת הילוכים רציפה.
ב-30 ביוני 2022 חשפה קיה את מתיחת הפנים לסלטוס.
קיה עיצבה מחדש את חזיתו של הסלטוס כולל פגוש קדמי חדש, פנסים ראשיים חדשים, תאורת יום חדשה הממשיכה כעת אל הגריל הקדמי, שגם הוא עוצב מחדש.
גם חלקו האחורי של הסלטוס עוצב מחדש לחלוטין עם דלת תא מטען בעיצוב חדש, יחידות תאורה חדשות הנמתחות לכל רוחבו של הרכב, פגוש אחורי חדש ועוד.
עיצובים חדשים לחישוקי הגלגלים משלימים את העדכון המקיף לעיצוב החיצוני המציג כעת חזות מודרנית.
בתא הנוסעים עיצבה קיה מחדש את כל חלקו העליון של הדשבורד וזאת בכדי להתקין את צמד המסכים הפנורמי המאפיין כיום את כל הדגמים העדכניים של קיה.
בתחום ההנעה קיה תחשוף את יחידות ההנעה החדשות במשך חודש יולי.
קידריק סלאטי הוא שחקן אמריקאי, המוכר בשל תפקידו בתור הנרי ג'נינגס בסדרת הטלוויזיה "האמריקאים" (2013–2018) של ערוץ FX.
סלאטי נולד בקולורדו, ארצות הברית למשפחה עם שורשים קוריאנים, אירים, אנגלים ואיטלקים.
יש לו אחות צעירה ממנו בשם פייטון.
בגיל שבע עבר עם משפחתו לניו יורק.
הוא למד בבית ספר ציבורי בניו יורק וסיים את לימודיו בתיכון בשנת 2020. הוא גילה עניין באבטחת סייבר כקריירה.
בשנת 2013, שהוא עם חוסר ניסיון, הצטרף סלאטי לצוות השחקנים הראשי של סדרת הדרמה "האמריקאים", בה הוא גילם את הנרי ג'נינגס, בנם של המרגלים הסובייטים, אליזבת' ופיליפ.
הוא המשיך בתפקיד עד העונה השישית והאחרונה של הסדרה בשנת 2018. בהתייחסו לעצמו ולהולי טיילור ששיחקה לצידו, אמר סלאטי "היינו מקסימים, אבל בצורה מכוערת".
הוא היה חלק מהאנסמבל של "האמריקאים" כשהסדרה הייתה מועמדת לפרס גילדת שחקני המסך עבור הופעה יוצאת מן הכלל של אנסמבל בסדרת דרמה, בטקס פרסי גילדת שחקני המסך ה-25 בשנת 2019.
בשנת 2017 לוהק סלאטי לתפקיד הראשי בתור אנתוני בסרט "Rockaway" , המספר על אח שמתכנן נקמה באביו המתעלל ומעביר את הזמן באיסט רוקאוויי, ניו יורק.
לדברי הבמאי ג'ון ג'יי בודיון, סלאטי היה דומה לאחיו האמיתי, והוא שיבח את השחקן על האופן בו העביר את תחושותיו של אנתוני במהלך האודישנים.
סלאטי נבחר לשחקן הטוב ביותר בפסטיבל הסרטים Sunscreen לשנת 2018.
בשנת 2020 השתתף סלאטי בווידאו קליפ לשיר "Dreamcatcher" של קיקי פאלמר.
בשנת 2022 גילם את בנו של הדמות הראשית בסרט המתח והפעולה "There Are No Saints" מאת הבמאי המקסיקני אלפונסו פינדה אויואה על פי תסריט מאת פול שריידר.
שנה סרט תפקיד הערות 2017 Rockaway אנתוני הצעיר2022 There Are No Saints חוליו ניינטה
שנה סדרה תפקיד הערות 2013–2018 האמריקאים הנרי ג'נינגס תפקיד ראשי (6 עונות); 75 פרקים 2014 חוק וסדר: מדור מיוחד דניאל סאמרס-מדוקס פרק: "Reasonable Doubt" 2019 The Enemy Within אנדרו גורדון פרק: "The Ambassador's Wife"
קיה EV6 היא מכונית חשמלית במרכב קרוסאובר, בעלת חמישה מקומות, שמיוצרת על ידי קיה משנת 2021. היא הוצגה בשנת 2021.
במבחן הבטיחות שערך היורו NCAP קיבלה ה-EV6 מקסימום של חמישה כוכבי בטיחות.
ה-EV6 כוללת ארבע אפשרויות למנועים.
מנוע חשמלי המספק כ-167 כ"ס ומומנט מרבי של 36.5 קג"מ.
סוללת ליתיום יון בקיבולת 58 קוט"ש.
שני מנועים חשמליים המספקים יחד כ-235 כ"ס ומומנט מרבי של 61.7 קג"מ.
מנוע חשמלי המספק כ-229 כ"ס ומומנט מרבי של 36.5 קג"מ.
סוללת ליתיום יון בקיבולת 77.4 קוט"ש המספקת טווח נסיעה חשמלי של 528 ק"מ.
שני מנועים חשמליים המספקים יחד כ-325 כ"ס ומומנט מרבי של 61.7 קג"מ.
סוללת ליתיום יון בקיבולת 77.4 קוט"ש המספקת טווח נסיעה חשמלי של 506 ק"מ.
מערכת הטעינה של קיה EV6 מאפשרת טעינה מעמדות טעינה בקיבולות של 400 עד 800 וואט, טעינה הסוללה ממטען בקיבולת 800 וואט מאפשרת טעינה מ-20% ל-80% בתוך 18 דקות.
במטען בקיבולת 400 וואט המערכת שואבת קיבולת של קרוב ל-800 וואט בכדי לזרז את הטעינה.
הסוללה מאפשרת להטעין מחשב נייד ועוד מכשירים ביתיים דרך סוללת הרכב.
בנוסף ניתן לטעון רכב חשמלי אחר בעת חירום באמצעות הסוללה של קיה EV6 בתנאי שקיבולת הסוללה מעל 20%.
גרסת ה-GT היא גרסת ה"ביצועים הגבוהים" לגרסה הבסיסית גרסה זו בעלת מראה ועיצוב ספורטיבי ומתלים והיגוי המתאים למכונית ספורט.
ה-GT כוללת שני מנועים חשמליים המספקים כ-.
ה-GT מאיצה מ-0 ל-100 קילומטרים לשעה בתוך 3.5 שניות ומגיעה למהירות מרבית של 260 קילומטרים לשעה.
ב-30 במרץ 2021 חשפה קיה את כל הפרטים על ה-EV6 וגם חשפה את גרסת ה-GT.
תחרות זאת הראתה לעולם שעדיף מכונית חשמלית מאשר מכונית המונעת במנוע בנזין כאשר התוצאות הם אי זיהום אוויר והאצה טובה יותר לעומת מנועי הבנזין.
קיה אקסיד היא מכונית קומפקטית במרכב קרוסאובר בעלת חמישה מקומות, שמיוצרת על ידי קיה משנת 2019. היא הוצגה ביולי 2019 והגיעה לישראל בדצמבר 2019. האקסיד מבוססת על קיה סיד ומהווה כגרסת הקרוסאובר שלה.
חמישה מנועים (4 בנזין 1 דיזל).
האקסיד כוללת מנועי בנזין בנפחי 1.0 ליטר בהספק 120 כ"ס המספק תאוצה של 0-100 קמ"ש בתוך 11.3 שניות ומהירות מרבית של 186 קמ"ש.
המנוע השני בנפח 1.4 ליטרים בהספק 140 כ"ס המספק תאוצה של 0-100 קמ"ש בתוך 9.5 שניות ומהירות מרבית של 200 קמ"ש.
המנוע השלישי בנפח 1.6 ליטרים בהספק 204 כ"ס המספק תאוצה של 0-100 קמ"ש בתוך 7.5 שניות ומהירות מרבית של 220 קמ"ש.
המנוע הרביעי בנפח 1.5 ליטר טורבו בהספק 160 כ"ס המספק תאוצה של 0-100 קמ"ש בתוך 8.6 שניות.
המנוע החמישי הוא מנוע דיזל בנפח 1.6 ליטר טורבו המספק כ-115 כ"ס או 136 כ"ס המספק תאוצה של 0-100 קמ"ש בתוך 11.1 שניות או 10.1 שניות.
בספטמבר 2019 הציגה קיה את גרסת היבריד פלאג-אין לאקסיד.
הגרסה היברידית פלאג-אין כוללת מערכת הנעה היברידית המשלבת בין מנוע בנזין בנפח 1.6 ליטר עם מנוע חשמלי המספקים יחד 141 כ"ס.
סוללת ליתיום-יון בקיבולת 8.9 קוט"ש המספקת טווח נסיעה חשמלי של כ-60 ק"מ.
ב-18 ביולי 2022 חשפה קיה את מתיחת הפנים לאקסיד.
מתיחת הפנים כוללת את העיצוב המעודכן של רכבי קיה, בתחום ההנעה אין כל שינוי.
קיה הוסיפה רמת גימור GT ליין ספורטיבית הכוללת עיצוב ספורטיבי ומנוע בנזין בנפח 1.6 ליטר טורבו המספק 204 כ"ס ומומנט מרבי של 27 קג"מ.
קיה סיד היא מכונית משפחתית במרכב האצ'בק וסטיישן בעלת חמישה מקומות ישיבה, שמיוצרת על ידי קיה מוטורס משנת 2006. היא הוצגה בתערוכת הרכב של פריז בספטמבר 2006 והגיע לישראל בשנת 2008.
הדור הראשון יוצר בין השנים 2012-2006. הדור הראשון יוצר במרכב האצ'בק כגרסת בסיס ומרכב סטיישן כמרכב בחירה, מרכב הסטיישן הוצג בשנת 2007 בשם קיה סיד ספורטסווגון.
הדור הראשון כלל שני סוגי מנועים בהספקים שונים.
מנוע בנזין בנפח 1.6 ליטרים המספק כ-126 כוחות סוס.
למנוע הבנזין תיבת הילוכים אוטומטית בעלת ארבעה הילוכים.
מנוע טורבו דיזל בדגמי הסטיישן בנפח 1.6 ליטרים המספק בין 115 ל-128 כוחות סוס למנוע הדיזל תיבת הילוכים אוטומטית בעלת ארבעה הילוכים או תיבת הילוכים ידנית בעלת חמישה הילוכים.
בתערוכת הרכב של פרנקפרוט בשנת 2009 הציגה קיה מתיחת פנים לסיד שכללה עיצוב חדיש והוספת 25 מ"מ לאורך.
יחד עם מתיחת הפנים, הציגה קיה גרסה בשם קיה פרו סיד, גרסה בעלת מרכב האצ'בק עם שלוש דלתות הכוללת מנוע בנזין I4 צילנדרים בנפח 2.0 ליטרים המספק כ-143 כוחות סוס ב-6,000 סיבובים לדקה.
היא מאיצה מ-0 ל-100 קילומטרים לשעה בתוך 10.3 שניות ומגיעה למהירות מרבית של 206 קילומטרים לשעה.
הדור השני יוצר בין השנים 2012–2018. הדור השני הוצג בתערוכת הרכב של ז'נבה במרץ 2012, השינויים העיקרים בין הדור השני לראשון הם העיצוב ה"מודרני" והוספת 5 ס"מ לאורך, הנמכת הגובה בס"מ והצרת הרוחב בס"מ.
היצע המנועים לא השתנה מהותית, אך רובם עברו שיפור שנועד לשפר את צריכת הדלק ולהקטין את פליטת המזהמים.
כל הגרסאות מוצעות עם תיבת הילוכים אוטומטית או ידנית בעלת שישה הילוכים.
כאשר הדיזל מוצע גם עם תיבת הילוכים רובוטית בעלת שישה הילוכים.
מלבד הגרסה הבסיסית (חמש דלתות) הציגה קיה שלוש גרסאות נוספות.
הראשונה, קיה סיד SW, גרסת הסטיישן לגרסה הבסיסית הכוללת היצע מנועי בנזין 1.4 ו-1.6 ליטרים המספקים כ-100 כוחות סוס (1.4 ליטרים) ו-135 כוחות סוס (1.6 ליטרים).
מנוע ה-1.4 ליטרים כולל תיבת הילוכים ידנית, ומנוע ה-1.6 ליטרים כולל תיבת הילוכים ידנית או כפולת מצמדים.
הסיד סטיישן כוללת גם הציע מנועי דיזל בנפח 1.4 ליטרים ו-1.6 ליטרים המספקם כ-90 כוחות סוס (במנוע 1.4 ליטרים) ו-110 כוחות סוס (במנוע ה-1.6 ליטרים) ו-128 כוחות סוס (במנוע ה-1.4 ליטרים).
מנוע ה-1.4 ליטרים כולל תיבת הילוכים ידנית ושאר הגרסאות כוללת תיבת הילוכים ידנית או אוטומטית.
גרסת הסטיישן הוצגה בסוף שנת 2012. השנייה, קיה פרו סיד, גרסת השלוש דלתות שהונמכה ב-4 ס"מ הכוללת מנוע בנזין בנפח 1.6 ליטרים המספק כ-135 כוחות סוס.
הפרו סיד הוצגה בשנת 2013. השלישית, קיה סיד GT ליין, גרסת בעלת עיצוב ספורטיבי שגם מציגה את יחידות ההנעה הבאות של קיה.
הסיד GT ליין כוללת מנוע בנזין בנפח 1.0 ליטרים המספק כ-120 כוחות סוס.
ביוני 2015 הציגה קיה את מתיחת הפנים לסיד, הכוללת עיצוב חדיש שיפור איכות הנסיעה והוספת מנוע בנזין בנפח 1.0 ליטרים המספק בין-100 ל-120 כוחות סוס.
ותיבת הילוכים כפולת מצמדים בעלת שבעה הילוכים.
המנוע ותיבת ההילוכים הוצגו בגרסת הסיד GT ליין בפברואר 2015.
בתערוכת הרכב של ז'נבה בפברואר 2018 הציגה קיה את הדור השלישי לסיד.
הדור השלישי רחב ב-20 מ"מ ונמוך ב-23 מ"מ מהדור השני.
הדור השני כלל את אותם סוגי מנועים ומנוע בנזין אחד חדש בנפח 1.4 ליטרים המספק כ-140 כוחות סוס.
בדצמבר 2020 הציגה קיה מנוע טורבו בנזין חדש בנפח 1.5 ליטרים המחליף את מנוע ה-1.4 ליטרים, המנוע החדש מספק כ-160 כוחות סוס ומיועד לקיה סיד ולאקסיד בלבד.
מלבד הגרסה הבסיסית הציגה קיה חמש גרסאות נוספות.
הראשונה, קיה סיד SW, גרסת הסטיישן הוצגה במרץ 2018. היא כוללת תא מטען בנפח 600 ליטרים.
בתחום המנועים גרסת הסטיישן מוצעת עם אותם מנועים כמו בגרסה הבסיסית.
גרסת הפרו סיד הוצגה בספטמבר 2018. השלישית, קיה סיד GT, גרסת הביצועים הגבוהים לגרסת הפרו סיד הכוללת עיצוב ספורטיבי ומתלים המתאימים למכונית ספורט, היא כוללת מנוע טורבו בנזין בנפח 1.6 ליטרים המספק כ-204 כוחות סוס.
גרסת הסיד GT הוצגה יחד עם גרסת הפרו סיד.
הרביעית, קיה אקסיד, גרסת השטח/פנאי בעלת מרכב קרוסאובר הכוללת עיצוב קופה ושלושה מנועי טורבו בנזין ושני מנועי דיזל מנועי הבנזין בנפחי 1.0 ו-1.4 ו-1.6 ליטרים המספקים כ-120 ו-140 ו-204 כוחות סוס.
מנועי הדיזל בנפח 1.6 ליטרים המספק כ-115 או 136 כוחות סוס.
גרסת האקסיד הוצגה ביוני 2019. החמישית, קיה סיד היברידית פלאג אין, גרסה בעלת הנעה היברידית נטענת לקיה סיד סטיישן ולקיה אקסיד בלבד.
מערכת ההנעה משלבת בין מנוע בנזין בנפח 1.6 ליטרים המספק כ-80.4 כוחות סוס ומנוע חשמלי המספק כ-60.6 כוחות סוס וסוללת ליתיום יון בקיבולת 8.9 קילוואט שעה המספקת טווח נסיעה חשמלי של 60 קילומטרים.
הגרסה היברידית הוצגה בספטמבר 2019.
ביולי 2021 הציגה קיה את מתיחת הפנים לסיד החדשה.
מתיחת הפנים כוללת עיצוב חדש לפגושים האחוריים והקדמיים של הסיד עם הלוגו החדש של קיה, ופנסים בעיצוב חדש מאחור.
העיצוב עצמו הוא יותר ספורטיבי אך המכונית אינה מכוונת לספורט.
פנים המכונית נותר כמעט ללא שינוי אך נוספו לו לוח מחחונים דיגיטלי בקוטר 12.3 אינץ' ומסך מגע המציג את המולטימדיה בגרפיקה משופרת בקוטר 10.25 אינץ' או 8.0 אינץ' (בדגמים הבסיסים).
בתחום ההנעה הסיד החדשה כוללת את היחידות ההנעה החדשות של קיה, מנוע ה-1.5 ליטר טורבו 160 כ"ס, מנוע ה-1.0 ליטר טורבו 120 כ"ס, מנוע הדיזל 1.6 ליטר 136 כ"ס.
לדגמי הביצועים, סיד GT ופרו-סיד GT יש מנוע 1.6 ליטר טורבו 204 כ"ס.
לכל המנועים מערכת מיקרו היברידית 48 וואט המסייעת בצריכת הדלק.
לגרסת הסטיישן יש את מערכת ההנעה היברידית של הנירו, מנוע 1.6 ליטר עם מנוע חשמלי המספקים יחד 141 כ"ס.
סוללת ליתיום-יון בקיבולת של 8.9 קוט"ש המאפשרת טווח נסיעה חשמלי של 57 ק"מ.
קיה סיד נמכרת באירופה, טורקיה, ישראל ודרום אפריקה.
בדור השני נמכרה הסיד גם ברוסיה וקזחסטן.
משנת 2010 נמכרת גם במרוקו.
בשנת 2014 מכרה קיה את גרסת הפרו סיד למשך שנתיים בלבד באוסטרליה וניו זילנד.
קיה ספורטאז' היא מכונית במרכב קרוסאובר בעלת חמישה מקומות ישיבה, שמיוצרת על ידי קיה מוטורס משנת 1993. היא הוצגה בשנת 1993 והגיעה לישראל בשנת 1997. הספורטאז' חולק מכלולים רבים עם היונדאי טוסון החל מהדור השני.
בשנת 2016 נבחר "לרכב הנמכר ביותר" ו"הרכב למשפחה" על ידי מגזין אוטו.
בשנת 2017 נבחר ל"אוטו השנה" על ידי מגזין אוטו.
הספורטאז' הוא הרכב הנמכר ביותר בישראל אחרי היונדאי טוסון.
מהדור השני עד לדור הרביעי הספורטאז' חולק מכלולים רבים עם הטוסון, ומהדור החמישי הוא תאום מכני בלבד.
הדור הראשון יוצר בין השנים 2003-1993. הדור הראשון חלק מכלולים רבים כגון: מנוע, עיצוב, שלדה, תיבת הילוכים, עם מאזדה בונגו.
הדור הראשון כלל גם אפשרות למרכב שלוש דלתות עם גג רך נפתח.
משנת 1997 ציידה קיה את הספורטאז' בכרית אוויר לרגליים ובכך הספורטאז' הפך לרכב הראשון בעולם עם כרית אוויר לרגליים.
במבחן ריסוק באוסטרליה קיבלה הספורטאז' כוכב בטיחות אחד מתוך חמישה עקב תקלות בחגורת הרכב.
הדור הראשון כלל מנוע בנזין I4 צילנדרים בנפח 2.0 ליטרים שסיפק כ-95, 118 ו-128 כוחות סוס.
תיבת ההילוכים הייתה אוטומטית בעלת ארבעה הילוכים או תיבת הילוכים ידנית בעלת חמישה הילוכים.
הדור השני יוצר בין השנים 2010-2004. לאחר שנתיים של הפסקה בייצור הציגה קיה באוגוסט 2004 את הדור השני לספורטאז'.
הדור השני קיבל במבחני הריסוק חמישה כוכבים מתוך חמישה, לעומת כוכב אחד בדור הראשון.
הדור השני הוצע עם מנוע בנזין V6 בוכנות בנפח 2.7 ליטרים המספק כ-175 כוחות סוס ב-6,000 סיבובים לדקה, לצד תיבת הילוכים אוטומטית בעלת ארבעה הילוכים.
במאי 2008 הציגה קיה בלונדון מתיחת פנים לספורטאז'.
מתיחת הפנים כללה בעיקר עיצוב מעודכן לפגוש הקדמי.
הדור השלישי יוצר בין השנים 2010–2015. הדור השלישי הוצג בתערוכת הרכב של ז'נבה במרץ 2010. גם בדור השלישי קיבל הספורטאז' חמישה כוכבי בטיחות.
הדור השלישי כלל גם מנוע טורבו דיזל בנפח 2.0 ליטרים המספק כ-184 כוחות סוס.
לכל המנועים יש תיבת הילוכים אוטומטית בעלת שישה הילוכים.
בינואר 2011 הציגה קיה במונטריאול גרסה בשם ספורטאז' SX, לגרסה זו מנוע משודרג המספק כ-256 כוחות סוס, וכן אבזור עשיר יותר.
רמת-גימור זו שווקה בשוק האמריקאי בלבד.
ביולי 2013 הציגה קיה בדרום קוריאה את מתיחת הפנים לספורטאז', הכוללת פנסיים אחוריים חדשים ופנסי ערפל וסורג אוורור חדש לפגוש הקדמי, יחד עם מתיחת הפנים הציגה קיה מנוע חדש לספורטאז' המנוע החדש מספק 166 כוחות סוס.
בספטמבר 2015 הציגה קיה בתערוכת הרכב של פרנקפורט את הדור הרביעי לספורטאז'.
מידת הרוחב (1,855 מ"מ) ומידת הגובה (1,630 מ"מ) לא השתנו מהדגם המדור השלישי.
גם הדור הרביעי קיבל חמישה כוכבי בטיחות.
תא הנוסעים שודרג בעיקר בגלגל הגה חדש ובשדה ראייה שבדור השלישי היה מוגבל.
תיבת ההילוכים בכל יחידות ההנעה היא אוטומטית בעלת שישה הילוכים.
היצע מנועי הדיזל כולל מנוע דיזל בנפח 1.7 ליטרים המספק כ-115 כוחות סוס ומנוע טורבו דיזל בנפח 2.0 ליטרים המספק כ-136 או 184 כוחות סוס.קיימת גם אפשרות לחבילת GT פרימיום הכוללת עיצוב ספורטיבי ומנוע טורבו בנזין בנפח 1.6 ליטרים המספק כ-177 כוחות סוס ב-5,500 סיבובים לדקה.
במאי 2018 הציגה קיה את מתיחת הפנים לספורטאז'.
מתיחת הפנים כללה הגה בעיצוב חדש, עיצוב מעודכן לפגוש הקדמי, ג'אנטים חדשים, ריפודים חדשים בשני גוונים ו מערכת מולטימדיה חדשה בקוטר 8 אינץ'.
כמו כן הוחלף מנוע הדיזל בנפח 1.7 ליטרים במנוע דיזל בנפח 1.6 ליטרים המספק כ-115 ו-136 כוחות סוס.
למנוע זה מחוברת מערכת מיקרו-היברידית המסייעת למנוע בצריכת הדלק.
יחד עם מתיחת הפנים הציגה קיה את גרסה היברידית לדגם עם מערכת הנעה היברידית המשלבת בין מנוע טורבו דיזל בנפח 2.0 ליטרים ומנוע חשמלי שבסה"כ מספקים יחד 185 כוחות סוס.
קיה KX5 היא הגרסה הסינית של הספורטאז' הכוללת תא נוסעים שונה ועיצוב שונה מיתר הגרסאות לקדמת הרכב.
ה-KX5 משווק בסין עם מנוע טורבו בנפח 1.6 ליטרים המספק כ-177 כוחות סוס ועם אופציה להנעה כפולה או מנוע בנפח 2.0 ליטרים המספק כ-162 כוחות סוס עם הנעה קדמית בלבד.
ב-8 ביוני 2021 חשפה קיה את הדור החמישי לספורטאז'.
הדור החמישי מציג עיצוב שונה לגמרי מהדור הרביעי ובכלל משאר הדורות, קארים חביב מנהל העיצוב של קיה והמעצב של הספורטאז' אמר "להמציא מחדש את הספורטאז'" וזה מה שנעשה.
העיצוב החיצוני נמתח יותר והפגוש הקדמי עוצב שונה לחלוטין ומיישר קו עם שאר הדגמים החדשים של קיה.
הפגוש האחורי מזכיר את הפגוש האחורי של הקיה EV6. מהצד, הספורטז' מעוצב עם כעין שקעים בבטן המזכירים את העיצוב החיצוני של הטוסון.
בפנים המכונית מציגה הספורטאז' אלמנטים רבים שנלקחו גם הם מה-EV6. פנים המכונית כוללת מסך מגע בקוטר 24.6 אינץ' המציג את המולטימדיה ואת לוח המחוונים הדיגיטלי, מתחת למסך המגע ממוקמת מערכת השליטה במולטימדיה הכוללת שני כפתורים מכניים ומסך מגע קטן.
בקונסולה המרכזית נמצאים ממשקי שליטה רבים השולטים על כמה מערכות, ביניהם תיבת הילוכים אלקטרונית, כפתור התנעה, בורר מצבי נהיגה ועוד.
ביולי 2021 חשפה קיה את שאר הנתונים על הספורטאז' החדש, הספורטאז משווק בגרסה ארוכה יותר לשוק האמריקאי ובגרסה קצרה יותר לשאר השווקים.
היצע יחידות ההנעה כולל שישה מנועים שונים.
למרבית המנועים יש מערכת מיקרו היברידית המסייעת בחיסכון בצריכת הדלק.
הספורטאז' החדש ישווק עם שתי יחידות הנעה היברידיות.
הראשונה, מערכת הנעה היברידית המשלבת בין מנוע בנזין בנפח 1.6 ליטר טורבו עם מנוע חשמלי שניהם מספקים יחד 230 כ"ס.
השנייה, מערכת הנעה היברידית פלאג-אין המשלבת בין מנוע בנזין בנפח 1.6 ליטר טורבו עם מנוע חשמלי שניהם מספקים יחד 265 כ"ס עם סוללת ליתיום יון המאפשרת טווח נסיעה חשמלי של מעל 50 ק"מ.
לכל המנועים למעט מנוע הדיזל בנפח 2.0 ליטר טורבו יש תיבת הילוכים ידנית בעלת שישה הילוכים או תיבת הילוכים כפולת מצמדים בעלת שבעה הילוכים, למנוע הדיזל בנפח 2.0 ליטר טורבו יש תיבת הילוכים אוטומטית בעלת שמונה הילוכים.
ב-1 בספטמבר 2021 חשפה קיה את הגרסה האירופאית של הספורטאז', הקצרה יותר מהאמריקאית.
העיצוב הפנימי זהה לזו הארוכה אך העיצוב החיצוני דינמי יותר וספורטיבי יותר אודות למרכב קצר משמעותית.
את הספורטאז' האירופאי משווקת קיה עם אותם מנועים אשר משווקים באמריקה.
הגרסה האירופאית היא זו שמשווקת גם בישראל.
להלן נתוני המכירות עד דצמבר 2020 בארצות הברית, סין, דרום קוריאה, אירופה וישראל.
קיה טליורייד היא מכונית משפחתית במרכב קרוסאובר בעלת שבעה מקומות, שמיוצאת על ידי קיה משנת 2019. היא הוצגה בתערוכת הרכב של דטרויט בינואר 2019. הטליורייד מיועדת לארצות הברית בלבד.
היא זכתה בפרס "מכונית השנה העולמית" לשנת 2020. הטליורייד מבוססת בעיקרה על היונדאי פליסייד.
הטליורייד נקראת על שם העיר טליורייד שבמחוז סן מיגל בדרום-מערב מדינת קולורדו שבארצות הברית.
הטליורייד נחשפה לראשונה כמכונית קונספט בינואר 2016, לאחר מכן בתערוכת הרכב הבינלאומית של ניו יורק בספטמבר 2018 הציגה קיה את הטליורייד בהדגמה וגם חשפה תמונות שלו שלכאורה "הודלפו" לרשת.
בינואר 2019 נחשף בתערוכת הרכב הבינלאומית של דטרויט באופן רשמי.
הטליורייד כוללת מנוע בנזין V6 צילנדרים בנפח 3.8 ליטרים המספק כ-291 כוחות סוס ב-6,000 סיבובים לדקה.
בתערוכת הרכב הבינלאומית של ניו יורק ב-13 באפריל 2022 חשפה קיה את מתיחת הפנים לטליורייד.
קיה עיצבה מחדש לחלוטין את חזיתו של הטליורייד בסגנון המיישר קו עם שפת העיצוב החדשה שלה.
לצד זה נמצא עיצוב חדש לחישוקי הגלגלים, עיצוב חדש לפגוש האחורי, יחידות תאורה חדשות בפנסים האחוריים עם מנורות LED כסטנדרט.
תא הנוסעים השתנה במיוחד, זה כולל לדוגמה, עיצוב מחדש של חלקו המרכזי של הדשבורד עם פס דקורטיבי המשלב את פתחי המיזוג, נמצא גם מסך מחובר המשלב את לוח מחוונים דיגיטלי ומערכת המולטימדיה בקוטר 12.3 אינץ', תצוגה עילית רחבה יותר בגודל 10 אינץ' ואופציה למראה מרכזית מבוססת מצלמה.
בתחום הבטיחות שודרגה בקרת השיוט האדפטיבית וכעת עושה שימוש במידע ממערכת הניווט בכדי להתאים את מהירות הנסיעה לתוואי הנסיעה, יש גם זיהוי תמרורים, בלימה אוטונומית עם תמיכה בפנייה בצומת.
שתי שורות המושבים מאחור מצוידות כעת בחיישנים המנטרים את המושבים לזיהוי ילדים או בעלי חיים שנשכחו ברכב לאחר נעילת הדלתות.
קיה מציעה מעבר למראה ייחודי וקשוח יותר עם רמות הגימור X-ליין או X-פרו כוללות בנוסף הגבהת מרכב של 10 מ"מ עם כיול שונה למתלים, מצד נגרר ייחודי לבורר מצבי הנהיגה ומערכת בקרת יציבות משודרגת לשיפור האחיזה בשטח.
דגמים אלו מגיעים עם הנעה כפולה כסטנדרט ולדגם X-פרו כושר גרירה גבוה יותר ב-250 ק"ג לעומת שאר הגרסאות.
הטליורייד נמכרת רק בארצות הברית.
להלן נתוני המכירות של הטליורייד בארצות הברית.
קיה סונט היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי קיה משנת 2020. היא הוצגה באוגוסט 2020. הסונט מיועדת לשוק ההודי בלבד ומיוצרת בהודו.
בפברואר 2020 הציגה קיה את דגם הקונספט המקדים.
היא משווקת עם שלושה מנועי בנזין ושתי מנועי דיזל.
המנועים משווקים עם תיבת הילוכים ידנית בעלת חמישה הילוכים או תיבת הילוכים רציפה בעלת שישה או שבעה הילוכים.
מנועי הדיזל משווקים עם תיבת הילוכים ידנית בעלת שישה הילוכים או תיבת הילוכים אוטומטית בעלת שישה הילוכים.
קידושא רבא (או בקיצור: קידוש) הוא מנהג של אירוח וכיבוד קל הנערכים לכבוד הולדתה של בת, בשבת שלאחר יום הבר-מצווה, לכבוד שבת חתן ("אופרוף"), או כאירוע חברתי קהילתי.
מדובר במנהג הרווח בקרב יהודים מקהילות אשכנזיות להזמין קרובים וידידים בבוקר יום השבת, לאחר תפילת מוסף, לרגל שמחה משפחתית.
האירוע נערך מיד לאחר סיום התפילה, לפני שהציבור פונה לביתו לסעוד את סעודת יום שבת.
ה"קידוש" נערך לרוב בבית הכנסת השכונתי או הקהילתי, או בבית משפחת בעל השמחה: היולדת, בבית משפחת הוריה או בבית משפחת בעלה; הורי חתן הבר-מצווה; הורי החתן או הורי הכלה.
המשתתפים מברכים את בעלי השמחה ובני משפחתם באיחולים קלאסיים לרגל השמחה, ובאמירת לחיים.
ישנם בתי כנסת המקיימים קידושא רבה כל שבת או מידי כמה שבתות מכספי הקהילה כאירוע חברתי קהילתי, גם ללא אירוע משפחתי.
שם האירוע מכונה על שם עריכת הקידוש בו.
כדי לצאת ידי חובת הקידוש כל אחד צריך לאכול לפחות כזית מיני מזונות לאחר הקידוש,.
מנהג עריכת אירוע "קידושא רבא" בשבת שלאחר הולדת הבת מוזכר כבר במאה ה-18. בשונה ממנהג שלום זכר, שמוזכר כבר בתקופת המעבר בין ראשוני לאחרוני אשכנז, מנהג "קידושא רבא" לרגל הולדת הבת אינו מוזכר בתקופה זו.
אמנם קיים בסיס תלמודי לכך, בדרשה של רבה בר רב הונא בשם רב על מנהגו של בועז.
המנהג רווח בעיקר בציבור החסידי, ובמהלך המאה ה-20 החל רווח יותר גם בציבור הליטאי.
יש שציינו את מנהג עריכת "קידושא רבא" להולדת הבת כסגולה למציאת שידוך.
להזמנה לאירוע ה"קידושא רבא" יש לרוב נוסח מסורתי, עם שינויים קלים בין קהילות שונות.
האירוח כולל מאכל ומשקה, שאינם מצריכים נטילת ידיים, ובעיקר עוגות מסוג עוגת ספוג (טורט) וקוגל אטריות.
לעיתים מוגשים גם הערינג עם בצל קצוץ או עם ירקות פרוסות ובתוספת קרקרים, קוגל תפוחי אדמה, טשולנט, דגים מעושנים, ועוד.
קידירגלי אונגרבייב (בקזחית: Қыдырғали Оңғарбаев) הוא ספורטאי קזחי מקצועי בתחום הורדת ידיים.
קידירגלי מדליסט באליפות העולם, וכן מקום ראשון באליפות אסיה שלוש פעמים ואלוף קזחסטן פעמים רבות.
בגביע העולמי "זלוטי טור" עד 95 ק"ג זכה בזהב, ובכסף במשקל כולל.
אונגרבייב נולד ב-24 באוקטובר 1994 בעיר שרדרה, שבדרום קזחסטן.
מגיל 10 החל לעסוק בהאבקות זרועות במועדון הספורט המקומי "שרדרה הורדות ידיים".
בהדרכתו של ארמן קרסיבייב, המאמן הראשי ומייסד המועדון, הוא זכה להצלחה רבה בספורט וזכה בזהב באליפות העולם לנוער ב-2012.
באליפות העולם 2012 זכה בזהב בקטגוריית הצעירים ובארד בקטגוריית הבוגרים עד 80 ק"ג.
בשנת 2013, הוא היה שלישי בקטגוריה של עד 95 ק"ג בגביע העולם של נמירוף בחסות ליגת הורדת הידיים המקצועית בארצות הברית.
באליפות רוסיה הפתוחה A1 2014 הוא זכה בארד, כשהוא ניצח בקרב ספורטאים שמאליים מצטיינים כמו יבגני פרודניק וספרטק זולוב, וכן את ארטם טיינוב ולדימיר מנצאקניאן בקרב ימין.
במהלך קריירת הספורט שלו, הוא השיג את התואר של האמן הבינלאומי לספורט של הרפובליקה של קזחסטן, הפך לאלוף ארצו מספר פעמים, ואלוף אסיה שלוש פעמים.
בשנת 2017, בגביע העולם המקצועי – "זלוטי טור" בדרגת משקל 95 ק"ג, ימני.
בקטגוריית המשקל המוחלט, הוא הפסיד רק למתאבק היד החזק בעולם לבן סגינשווילי, ולקח את המקום השני.
בשנת 2018, בזכות הופעתו המוצלחת בתחרות "זלוטי טור", הוא קיבל הזמנה לתחרות "TOP 8", בה התכנסו מיטב 8 מתאבקי הזרועות בעולם, ללא קשר לדרגת המשקל.
בטורניר זה ניצח האתלט הקזחי את הספורטאי הפולני – אלכס קורדצ'ה, שכבד ממנו ב-50 ק"ג, ונכנס לדירוג "ארבעה הראשונים בעולם".
קיה EV9 היא מכונית חשמלית במרכב קרוסאובר, בעלת שישה או שבעה מקומות, שמיוצרת על ידי קיה משנת 2023. דגם הקונספט הוצג לראשונה בתערוכת הרכב של לוס אנג'לס בנובמבר 2021. שנה וחצי לאחר מכן הוצגה גרסת הייצור.
ה-EV9 הוא דגם חשמלי שני שמציגה קיה על בסיס הפלטפורמה הייעודית (E-GMP) של הקונצרן הקוריאני, וראשון עם מקום לשבעה נוסעים וללא פליטת מזהמים, ולמרות הממדים נשמר מקדם גרר צנוע יחסית (0.28), נמוך אפילו מנירו EV הקטן משמעותית.
בתערוכת הרכב של לוס אנג'לס בשנת 2021 הציגה קיה את מכונית הקונספט קיה EV9 קונספט.
המכונית כללה שלוש שורות של מושבים, כאשר המושבים בשורה השנייה יכולים להסתובב ב-180 מעלות.
במרץ 2023 נחשפה גרסת הייצור, ששמרה על מאפיינים עיצוביים רבים שהופיעו במכונית הקונספט.
סביבת הנהג כוללת צמד מסכים ("12.3 כל אחד) כלוח מחוונים דיגיטלי ומסך מגע, עם צג נוסף ביניהם ("5.3) לבקרת האקלים.
גם תא המטען גדול משל הסורנטו, עם 333 ליטר כשכל המושבים בשימוש (כ-160 ליטר יותר) ו-828 ליטר לאחר קיפול השורה השלישית (כ-220 ליטר יותר) ושקע חשמל (250V).
מלפנים יש תא אחסון נוסף (52 ליטר) לטובת כבל טעינה למשל.
הרכב מיוצר בשתי גרסאות: גרסת הפרימיום בעלת מנוע בהספק של 204 כ"ס, שיכול להאיץ מ-0–100 קמ"ש תוך 9.4 שניות.
טווח הנסיעה המרבי עומד על 563 ק"מ.
גרסת ה-GT Line מונעת על ידי 2 מנועים חשמליים בהספק של משולב של 384 כ"ס, המאפשרים לה תאוצה מ-0–100 קמ"ש ב-5.3 שניות.
לגרסה זו יש טווח נסיעה מוצהר של 505 ק"מ.
שתי הגרסאות מגיעות עם סוללה בגודל 99.8 קוט"ש, בעלת קצב טעינה ביתית של 11 קילוואט.
וקצב טעינה מרבי של 350 קילוואט.
מערכת הבלימה הרגנרטיבית מאפשרת שליטה ידנית בארבע רמות עוצמה באמצעות מנופים מאחורי ההגה, כשהעוצמתית ביותר מאפשרת נהיגה "בדוושה אחת".
בנוסף יש גם מצב אוטומטי נעזר רדאר, המתאים את עוצמת הרגנרציה לתנועה שמסביב.
סוללההנעההספקתאוצה מ-0 ל-100מהירות מרבית 76.1 קילוואט שעהאחורית160 קילוואט8.2 שניות185 קמ"ש99.8 קילוואט שעה(טווח מוגדל)אחורית150 קילוואט9.4 שניותכפולה283 קילוואט5.3 שניות200 קמ"ש
קידר דרום (מכונה גם: קידר הישנה) הוא יישוב קהילתי כפרי במעמד של התנחלות במדבר יהודה, דרומית למעלה אדומים ולקידר, בגובה של כ-525 מטרים מעל פני הים, באקלים מדברי ויבש.
הוא מהווה חלק מגוש אדומים, אך נמצא באחריותה ובשטחה המוניציפלי של המועצה האזורית גוש עציון.
מתגוררות ביישוב כ-34 משפחות – חילוניות ומסורתיות.
בכניסה ליישוב מתחיל שביל האופניים המכונה "שביל הסוכר", וקיים בו מקווה.
בהתחלה התגוררו התושבים באוהלים שהביאו איתם ובהמשך בקראוונים שנתרמו או הוקצו להם על ידי ההסתדרות הציונית העולמית וגופים אחרים נוספים.
שמונה שנים אחר כך, בשנת 1992, החלו המשפחות של קבוצת המתיישבים הראשונה לבנות בתי קבע בקידר צפון, אתר הסמוך יותר למעלה אדומים.
עם השנים הפך היישוב קידר צפון ל"קידר", ונהיה ליישוב גדול, בעוד בקידר דרום נשארו שמונה משפחות בלבד והוא נהיה ליישוב בת של קידר.
בחודש מאי 2008 מינה משרד הפנים ועדת חקירה אשר תפקידה לבדוק ולהמליץ בדבר שינוי תחום שיפוטה של עיריית מעלה אדומים בגבולה עם מועצה אזורית גוש עציון.
מסקנות הוועדה, שהוגשו במרץ 2009, המליצו על צירוף יישובי קידר לשטח מעלה אדומים.
בחודש מאי 2009 התפרסמה בעיתונות ידיעה כי שר הפנים אלי ישי צפוי לאמץ המלצת ועדת החקירה, אולם המהלך לא יצא אל הפועל.
בשנת 2014 הופרד היישוב קידר דרום מקידר, והוגדר כיישוב עצמאי.
בדצמבר 2025 הכריז השר בצלאל סמוטריץ' כי ליישוב יינתן קו כחול ופורסמה תב"ע ליישוב.
המונח קיוביט (; סיבית קוונטית) משמש כיחידת מידה למידע קוונטי, וגם לתיאור אלמנט אחסון המידע הקטן ביותר במחשב קוונטי.
זהו האנלוג הקוונטי של הביט בתורת המידע הקלאסית.
במחשב קוונטי, קיוביט הוא מערכת קוונטית בעלת שני מצבים.
קיוביט ניתן לרישום מתמטי בתור וקטור במרחב הילברט דו-ממדי.
על פי רוב מסמנים את מצבי הבסיס של הקיוביט כ- ו-, או כ- ו-, בהתאמה.
סימון נפוץ נוסף הוא ו-, הקרוי בסיס אדמר.
בסימון דיראק ניתן ליצג קיוביט כללי באופן הבא: , כאשר , ומתקיים .
באופן ויזואלי ניתן לחשוב על קיוביט כללי ביותר כעל נקודה על פני כדור היחידה (כדור ברדיוס אחד).
כדור זה הקרוי לרוב כדור בלוך או "ספירת בלוך" על שם הפיזיקאי פליקס בלוך.
קיימות מספר מערכות פיזיקליות המממשות קיוביט:
חלקיק כלשהו (למשל אלקטרון או אטום).
כאשר כיוון הספין בהטלה על ציר מסוים מתאר מערכת שני מצבים.
הרמות השונות יכולות להיות למשל קיטוב שונה של הפוטון, זמן ההגעה של הפוטון, או כמות הפוטונים בפולס אור.
מכיוון שההנדסה של מערכות כאלו היא לא פשוטה, קיוביטים נבנים לעיתים קרובות כמערכות שניתן להתייחס אליהן כמערכות שתי רמות רק בקירוב.
לדוגמה, בקיוביטים על מוליכים, נעשה שימוש במתנד לא הרמוני, שהפרש הרמות שלו לא אחיד.
מכיוון שיש הפרש אנרגיה ספציפי בין כל שתי רמות, ניתן לעורר בדיוק רב רק את זוג הרמות הראשונות, ולהתייחס אליהן כקיוביט.
בניגוד לביט קלאסי, שיכול להיות באחד משני המצבים 0 או 1, קיוביט הוא מערכת שני מצבים קוונטית ולכן יכול להיות במצב 0, 1, או בסופרפוזיציה קוונטית של מצבים, ועשוי להיות שזור עם קיוביטים אחרים.
בעוד שלביט קלאסי ישנם שני ערכים אפשריים בלבד, 0 או 1, מדידה קוונטית היא תהליך הסתברותי, ותוצאתה תלויה בבסיס המדידה.
לאחר ביצוע מדידה קוונטית מצבו של הקיוביט נהרס בתהליך שמכונה קריסת פונקציית גל, ונותרת תשובה קלאסית לחלוטין - אילו מבין שני מצבי הבסיס של הקיוביט נמדדו.
מדידה של שכפולים רבים של אותו קיוביט תיתן תוצאה הסתברותית בהתאם למצב הקוונטי שבו הקיוביט נמצא.
כאשר מבצעים מדידה בבסיס נתון (נניח, ו-, המכונה בסיס החישוב) המקדמים של אברי הבסיס הנ"ל מתארים את ההסתברות למדוד את אותו איבר-בסיס.
לדוגמה, אם נמדוד קיוביט שהוא בסופרפוזיציה מאוזנת של מצבי הבסיס ו , כלומר את הקיוביט מהצורה , נקבל בחצי מהפעמים את התוצאה ובחצי את התוצאה .
באופן כללי, מדידה בבסיס החישוב של המצב תתן את התוצאה בהסתברות
ניתן להרחיב את מושג הקיוביט ממערכת דו-ממדית, למערכת תלת-ממדית (קיוטריט, qutrit), או מערכת d-ממדית (קיודיט, qudit).
במובן הרחב, ניתן להרחיב את המצב הקוונטי למערכת בעלת ממד אינסופי.
למשל, פולס של אור יכול להכיל (באופן תאורטי) מספר כלשהו של פוטונים.
אם נסמן ב- מצב קוונטי המתאים לפולס אור המכיל פוטונים, נוכל לתאר פולס כללי ביותר, שהוא סופרפוזיציה של מספר כלשהו של פוטונים בצורה הבאה
מדידה מלאה של קיוביט (מעל בסיס נתון) היא תהליך המקבל כקלט מצב קוונטי של קיוביט, ומחזיר כפלט אינדקס (מספר קלאסי).
המדידה היא תהליך הסתברותי, בה ככל שהמצב הקוונטי שנמדד קרוב יותר לאחד מאברי הבסיס, גדלה ההסתברות לקבל את האינדקס המתאים לאותו אבר.
לדוגמה, ביצוע מדידה בבסיס החישוב, תחזיר את האינדקס 0 כאשר "נמדד" המצב ואת האינדקס 1 כאשר נמדד .
במקרה בו הקיוביט הנמדד נמצא בסופרפוזיציה של אברי הבסיס, ההסתברות למדוד כל אבר בסיס היא ריבוע המקדם של אותו אבר בסופרפוזיציה.
למשל, מדידת המצב בבסיס החישוב, תיתן את התוצאה 0 בהסתברות חצי ואת התוצאה 1 בהסתברות חצי, מכיוון שמצב זה הוא סופרפוזיציה מאוזנת של אברי בסיס החישוב, .
באופן פורמלי, מדידה של קיוביט כלשהו , מעל בסיס נתון , היא פונקציה הסתברותית בה ההסתברות לקבל במדידה את הערך i, נתונה לפי , כאשר הוא מקדם אבר הבסיס ברישום הקיוביט לפי הבסיס הנתון .
באופן דומה, מדידה של n קיוביטים במצב מעל בסיס נתון היא פונקציה הסתברותית
בה ההסתברות לקבל את האינדקס נתונה על ידי .
מדידה מלאה אינה המדידה הכללית ביותר המתאפשרת על ידי תורת הקוונטים, אך קיימת הוכחה כי ניתן לבצע כל מדידה כללית ביותר על ידי הוספת קיוביטים, הפעלת העתקה אוניטרית על האוגר המורחב, וביצוע מדידה מלאה לאוגר זה.
קיווי (שם מדעי: Apteryx) הוא סוג עוף יחיד במשפחת הקיוויים (Apterygidae), בסדרת הקיוואים (Apterygiformes).
הקיווי חסר יכולת תעופה בגלל כנפיו המנוונות.
תפוצתו של הקיווי ייחודית לניו זילנד.
המין קיווי חום דרומי משמש כסמל בלתי רשמי של המדינה.
גודלו של הקיווי כגודל תרנגול הבית וצבעו חום.
הוא בעל ראש וצוואר קטנים ומקור דק וארוך במיוחד.
הקיווי הוא העוף היחידי שנחיריו נמצאים בקצה המקור כשמסביבו שערות ארוכות.
נוצותיו הרכות של הקיווי דומות יותר לפרווה של מכרסמים מאשר לנוצותיהם של העופות.
הקיווי הוא בעל רגליים וטפרים חזקים המאפשרים לו יכולת תקיפה ויכולת התגוננות מפני אויבים.
בניגוד לשאר העופות הקיווי ניחן בחוש ריח מפותח במיוחד וגם בחוש שמיעה מפותח.
כמו עופות רבים בניו זילנד, נמצא הקיווי בסכנת הכחדה.
בעבר חל פיחות במספרם כתוצאה מכריתת יערות על ידי האדם, אך כיום האיום העיקרי על חיי הקיווי הוא מינים פולשים של יונקים טורפים.
הקיווי הוא עוף מונוגמי (מזדווג עם בן־זוג יחיד) שפעיל בעיקר בשעות הלילה.
הוא נחשב לבעל־חיים ביישן וקנאי לטריטוריה שלו.
הוא מתגורר בתוך שוחות אותן הוא חופר בקרקע וניזון מחרקים ותולעים.
הקיווי מטיל את הביצה הגדולה ביותר ביחס לגודל גופו מבין כל העופות.
תקופת התפתחות הביצה בגוף נקבת הקיווי נמשכת חודש ימים, במהלך תקופה זו אין הנקבה יכולה לאכול מכיוון שהביצה תופסת בהדרגה את רוב חלל גופה, ולכן היא אוגרת שומן במהלך החודשים שקודמים לשלב ההפריה.
במהלך תקופת התפתחות הביצה הנקבה מכניסה את בטנה למים על מנת להקל על כובד המשקל שנלווה לה.
משקלה של הביצה כחצי קילוגרם ולאחר הטלתה הזכר ממלא תפקיד משמעותי בתהליך הדגירה שנמשך כ־12 שבועות.
האפרוח זהה בצורתו לבוגר ולאחר בקיעתו נוטשים הוריו את הקן.
הקיווי נחשב לציפור הלאומית של ניו זילנד, הוא אחד מסמליה המוכרים ביותר ומופיע על הדולר הניו זילנדי.
תושביה של ניו זילנד נקראים לעיתים קיווים (kiwis), כינוי שהודבק להם על ידי החיילים האוסטרלים במלחמת העולם הראשונה.
פרי הקיווי, משחת הנעליים המפורסמת וחברת המשחקים Ninja Kiwi נקראים על שם עוף זה.
קיווי מנוקד גדול (Apteryx haastii)
קיוב הוא סרט מדע בדיוני ואימה קנדי מ-1997, אשר בוים על ידי וינסנזו נטלי.
הסרט עוקב אחר מסעם של שבעה אנשים, זרים זה לזה, במרחבי מבוך עצום, הבנוי ממערך עצום של חדרים, היוצר מבנה אדיר של קובייה (מכאן שמו של הסרט).
הדמויות מתעוררות במבוך, מבלי שהן יודעות כיצד הגיעו לשם, ונאלצות להתמודד עם מלכודות קטלניות בחדרים, כמו-גם עם חוסר אמון ביניהן וקשיים נפשיים לנוכח מצוקתן ומצבן העגום.
שישה מתוכם מוצאים זה את זה, ונאלצים לעבוד ביחד כדי לשרוד בשעה שהם מנסים לברוח מהמבוך הקטלני.
למרות תקציבו הנמוך, הסרט זכה להצלחה כספית מרשימה והגיע למעמד של סרט פולחן.
חלק גדול מהצלחת הסרט טמון באווירה הסוריאליסטית ובעובדה שלא נעשה במהלכו כמעט ניסיון להסביר מהי הקובייה, מדוע נוצרה, בידי מי או לאיזו מטרה הובאו אליה השבעה.
גם כשהעולם בחוץ נראה בסרט, הוא מוצג אך ורק כאור לבן בוהק.
שבעה אנשים מתעוררים ומוצאים את עצמם בתוך מבוך של חדרים בצורת קוביות, מבלי לדעת איך הם הגיעו אליו או מדוע.
חלק מהחדרים במבוך הם בטוחים אך אחרים מכילים מלכודת קטלנית (לדוגמה "מכונת סושי" שחותכת את מי שעובר דרכה, או צינור שמתיז חומצה קטלנית).
לאחר ששישה מהם נפגשים (אחד מת מיד בתחילת הסרט), הקבוצה מחליטה לנסות למצוא את קצה המבוך.
רן, אסיר מפורסם שברח משבעה בתי כלא מאובטחים, מראה לאחרים שיטה לבדוק אם קיימת מלכודת, באמצעות זריקת מגף פנימה בתקווה להפעיל את החיישנים של המלכודות, שיטה זו נכשלת אחרי דקות ספורות כאשר רן נכנס לחדר המכיל מלכודת המופעלת, כנראה, על ידי חיישן משקל ברצפה או חיישן תרמי, ונהרג.
לווין, נערה צעירה עם כישרון למתמטיקה, מגלה בתוך זמן קצר רמזים בצורת מספרים סידורים הנמצאים בפתחה של כל קובייה.
המספר הסידורי מורכב משלושה מספרים בעלי שלוש ספרות, ולווין, על ידי בחינת המספרים בחדרים הקודמים, מגיעה למסקנה שאם אחד מהם הוא מספר ראשוני, החדר ממולכד.
הקבוצה ממשיכה לנוע, כאשר מתברר להם שחדרים ללא מספרים ראשונים הם לא בהכרח בטוחים.
הם עוצרים לנוח, ולווין גם מבינה שהמספרים מייצגים את המיקום של הקובייה בקובייה הגדולה.
וורת', שמודה שהוא אחד הארכיטקטים שעיצבו את המעטפת של הקובייה, טוען שאורכה הוא 432 רגל.
לווין מודדת את אורכו של חדר ומסיקה שיש בסך הכול 26 חדרים לאורך, לרוחב ולגובה הקובייה.
היא גם מגלה שהקבוצה נמצאת במרחק שבעה חדרים מהקצה.
הקבוצה מצליחה לפלס את דרכה אל קצה הקובייה ומגלה שיש מרחק גדול מהדלת למעטפת החיצונית.
בעזרת חבל עשוי מבגדים הקבוצה מורידה החוצה את הולוואי, הרופאה הפרנואידית, בתקווה שהיא תמצא יציאה.
הולוואי כמעט נופלת ונתפסת ברגע האחרון על ידי קוונטין, השוטר הטוב.
קוונטין שניהל ריב חמור עם הולוואי דקות ספורות קודם לכן, משחרר את החבל ונותן לה ליפול למותה בלי ידיעת האחרים.
הקבוצה זקוקה לשינה ומחליטה לנוח מעט.
קוונטין מעיר את לווין ולוקח אותה לקובייה הסמוכה, שם הוא מספר לה שאינו סומך על וורת' ורק שניהם ביחד יצליחו לפתור את החידה ("אנחנו מתאימים, כמו מספרים, גבר ואישה, שני חצאים של המשוואה") ומציע לה לבוא איתו תוך כדי שהוא מחבק אותה.
לווין, שפוחדת ממנו, מנסה להתחמק ממנו, באותו רגע וורת' מגיע והם נלחמים ביניהם, וורת' מושלך לחדר סמוך ומגלה לתדהמתו את גופתו של רן.
בתחילה מאמינים הארבעה שהם בזבזו את זמנם בהליכה במעגלים.
למזלם וורת' שם לב שהחדר עם החומצה בו רן נהרג אינו נמצא בסמוך לחדר בו נמצאת גופתו, והוא ולווין מבינים שהחדרים נעים בתוך הקובייה.
לווין גם מבינה שהמספרים בכניסה לכל חדר מספקים לא רק מידע על היותו ממולכד ומה מיקומו הנוכחי, הם גם מספקים רמזים לגבי מסלולו – כל מספר מסמל את הצעדים שאותם עושה כל חדר ברגע שינוי המקום.
אחרי מספר דקות של חישובים, לווין מסיקה שאם רק היו נשארים בחדר בו הם התעוררו, לאחר מספר תזוזות, "חדר הגשר" (חדר אחד אשר מגשר בין הקובייה הגדולה למעטפת החיצונית ולדרך החוצה) הייתה שבה למקומה.
לווין גם מגלה שלמעשה הקוביות הממלכדות הן אלו אשר לא כוללות מספרים ראשונים או מספרים השווים לחזקה של מספר ראשוני.
בעת גילוי זה, מתברר לקבוצה שהם יצטרכו לפרק למספרים ראשוניים מספרים תלת-ספרתיים, משימה קשה מאוד.
למזלם מתגלה שאחד מחברי הקבוצה, קאזן, גאון אוטיסט שעד לרגע זה רק האט את הקבוצה, מסוגל לבצע את הפעולה ברגע.
הקבוצה מחליטה מיד לחזור אל חדר ההתחלה בתקווה להגיע בזמן לחדר הגשר.
קוונטין, שבמהלך המסע החל לאבד את עשתונותיו ולתקוף את חברי הקבוצה, נלכד מאחור, כשהאחרים משתפים פעולה כנגדו, אולם לאחר שהם מגיעים אל הגשר, רגע לפני עזיבתם, הוא מוצא אותם והורג את לווין עם אחת מהידיות של הקובייה.
וורת' וקוונטין נלחמים שוב, בשעה שקאזן בורח אל חדר הגשר.
קוונטין מנסה לעקוב אחריו, נתפס על ידי וורת', נלכד בין החדרים בשעה שהם זזים, ונהרג.
וורת', שנשאר מאחור, כנראה מת, כיוון שהוא פצוע, ויעברו שעות עד שהגשר יחזור אל מקומו (הקבוצה מעולם לא מצאה מזון או משקה במהלך שהותה בקובייה).
קאזן הוא היחידי ששורד, והסרט מסתיים כשהוא צועד לעבר אור לבן בוהק – החדר האחרון במבוך.
הדמויות בסרט נקראו על שם בתי כלא: קוונטין, על שם כלא סן קוונטין שבקליפורניה.
הולוואי, על שם כלא הולוואי שבאנגליה.
קאזן, על שם כלא קאזן שברוסיה.
רן, על שם הכלא ברן שבצרפת.
אלדרסון, על שם כלא אלדרסון שבמערב וירג'יניה.
ולווין וורת' על שם כלא לווינוורת' שבקנזס.
הבמאי והכותבים הצהירו (בגרסת ה-DVD) שכל אחת מהדמויות הייתה מיועדת לעבור תפנית כלשהי.
דבר זה נראה במהלך הסרט, באמצעות שינויים בדמות שמנהיגה את החבורה בכל רגע, ובדמות שהקהל מקווה שתשרוד.
קוונטין הוא הדמות שצועדת קדימה להנהיג את הקבוצה, והדמות הראשית בתחילת הסרט.
הוא מגלה שהוא שוטר, הוא חזק וקר רוח – שם עצמו במצבים מסוכנים ומחפש פתרונות פרקטיים.
למרות זאת, עם התקדמות הסרט (דבר זה נראה בבירור בעימות של קוונטין עם וורת' בתחילת הסרט) נראה שהוא אינו אדם טוב כפי שהציג את עצמו.
קוונטין מתגלה כאלים (בעיקר כנגד נשים), אכזרי (בעיקר כנגד וורת') ובעל "משיכה לא בריאה" (כפי שמגדירה זאת הולוואי) לנשים צעירות.
במהלך הסרט הופך קוונטין מגיבור לנבל והוא זה שהורג שלוש מתוך שש הדמויות.
קוונטין נהרג בסוף הסרט כאשר נלכד בין הקוביות ונמחץ.
הלן הולוואי, אישה מבוגרת, היא הרופאה של הקבוצה.
בתחילת הסרט היא מוצגת כעוקצנית, פרנואידית, ודרמטית.
היא המקור העיקרי לתאוריות קשר, והיא מצהירה שוב ושוב שלפי דעתה הקובייה היא עבודתה של ממשלת ארצות הברית.
עם התקדמות הסרט היא הופכת ליותר רגישה, בתחילה כשהיא מטפלת בפצע של קוונטין לאחר המפגש עם "מכונת הסושי", ובהמשך בטיפולה המסור בקאזן בשעה ששאר הקבוצה רוצה להשאיר אותו מאחור.
היא היחידה שנשארת רגועה בשעה שהיא מסבירה לקוונטין בחדר האדום למה הם צריכים את וורת'.
היא אפילו מתחברת עם וורת' זמן קצר מאוחר יותר, רגעים ספורים לפני שנהרגה על ידי קוונטין (שמשלים בכך את מעברו מגיבור לנבל).
במהלך הסרט הופכת הולוואי מהדמות ההפכפכה ביותר ליחידה שמסוגלת להרגיע את שאר הקבוצה ובמיוחד את קוונטין.
הולוואי נהרגת כאשר תלויה בחבל הבגדים, בין המעטפת של הקובייה לחדר, וקוונטין עוזב את החבל ונותן לה ליפול למותה כתוצאה מריב שהיה ביניהם לפני כן.
לווין מתחילה את הסרט בתור עלמה במצוקה, כאשר היא צועקת לעזרה במקום ולעזור לעצמה, עד שקוונטין, וורת' והולוואי מוצאים אותה.
היא היחידה בקבוצה המתעוררת עם חפץ אישי (משקפיה) ובמבט ראשון מופיעה כחסרת תועלת ("אני אף אחת!", "אני הולכת לבית הספר, אני חיה עם ההורים שלי!
אולם תוך זמן קצר מתברר שהיא קיבלה את משקפיה כדי שתוכל לקרוא, והיא בעצם המוח של הקבוצה, והיחידה שיכולה לפצח את המספרים.
היא יוצרת קשרי חברות עם וורת' וקאזן, ויש לה מערכת יחסים מיוחדת עם קוונטין והולוואי, אשר מזהים אותה בתור החברה החשובה ביותר בקבוצה.
במהלך הסרט לווין משתנה מעלמה במצוקה לדמות הכרחית בכל ניסיון בריחה מהקובייה והסיבה היחידה שבגללה וורת' ממשיך לנוע.
לווין נהרגת בחדר האחרון לפני היציאה, כאשר היא מנסה לשכנע את וורת' לצאת מהקובייה, קוונטין רוצח אותה עם אחת מידיות הקובייה.
וורת' התחיל את הסרט כשהוא שוכב על הרצפה, פצוע ואומלל, בלי שום רצון להמשיך.
הוא שומר על החזות העגמומית שלו במשך כל החלק הראשון של הסרט, והוא נשאל לעיתים למה הוא טורח לעקוב אחרי הקבוצה – לא נראה שיש לו סיבה לחיות ("אני סתם בן אדם.
אני עובד בבניין משרדים, ועושה עבודה משרדית, בסדר?").
בהתחלה אכן נראה שהוא משמש כסרח עודף לקבוצה, שאינו מסוגל לעשות דבר חוץ מלהוביל את קאזן ולזרוק מגפיים.
כשהם מגיעים לחדר האדום, קוונטין תוקף את וורת', שמגלה שהוא אחד מאלו שעיצבו את הקובייה.
הוא טוען שאינו יודע כלום על המבנה הפנימי שלה, ושהיא לא חלק מתוכנית מורכבת, אלה תוצר של חברה ללא ארגון.
וורת' גם טוען שהוא הרעל של הקבוצה, האדם שהוכנס אליה כדי לפרק אותה.
עם התקדמות הסרט לעומת זאת, מתגלה שההפך הוא הנכון.
וורת' יוצר קשרים עם כל אחת מהדמויות חוץ מקוונטין והופך לגיבור באותה דרך שבה קוונטין הופך לנבל.
הוא נלחם בקוונטין פעמיים, וסופג מכות כדי להגן על לווין וקאזן, ובסופו של דבר מקריב את חייו כדי להציל את קאזן, ובכך מבצע מעבר מלא מ"רעל" לגיבור.
וורת' כנראה מת מכיוון שהיה פצוע ולא הספיק לצאת מהקובייה.
(יעברו שעות עד שהקובייה תחזור למקומה)
רן, בתחילת הסרט, נראה כמו הגיבור הטבעי של הקבוצה.
הוא אמן בריחה, והוא הצליח להימלט ממספר גדול של בתי כלא, הוא גם פיתח שיטה לגלות מלכודות בעזרת מגפיים ולפי הריח.
יש לו פילוסופיה שאומרת שהדבר הכי חשוב הוא להתרכז בהמשך הדרך, פילוסופיה שהקבוצה מאמצת לאחר מותו.
עם זאת, הוא עובר על אחד מחוקיו ומתווכח עם הקבוצה, דבר שמוביל למותו המוקדם.
רן נהרג מחומצה ובכך הופך מהסיכוי היחיד של הקבוצה, לעוד קורבן של הקובייה.
קזאן הוא אוטיסט שבתחילת הדרך נראה כאילו הוצמד אל הקבוצה כדי להאט אותה.
קוונטין אינו בוטח בו מהרגע הראשון, ואף לווין מסכימה להשאיר אותו מאחור כשהקבוצה מגיעה אל מלכודת הקול, אולם עד מהרה מתברר שהוא חלק חשוב בניסיון הבריחה של הקבוצה, שכן הוא היחידי שיכול לחשב האם יש בחדר מלכודות או לא.
בכך הוא הופך מהאדם שמאט את השאר, לחלק חשוב בכל ניסיון בריחה.
בסרט ההמשך, "Cube Zero", מתברר כי היה חלק מצוות הקובייה ולאחר ניסיון לעזור לאחת מאסירות הקוביה, נתפס והוחזר לקוביה כאוטיסט, לאחר ניתוח מוחי, שהפך אותו לכזה.
הוא איבד את זיכרונו כתוצאה מכך.
אלדרסון, האדם השביעי בקובייה, נהרג בתחילת הסרט, לפני שפגש את האחרים.
כיוון שהוא הראשון המופיע על המסך, בתחילת הסרט הקהל מנחש שהוא הדמות הראשית, אולם עד מהרה הוא עובר שינוי מהדמות הראשית לקורבן נוסף של הקובייה.
קיימות מספר השערות לגבי התפקיד שאותו היה אלדרסון אמור לשרת אילו היה מוצא את דרכו אל הקבוצה.
החדרים הקטלניים בסרט גורמים לדמויות פחד קבוע, מכיוון שהם לא רק הורגים, אלא הורגים בדרך אלימה במיוחד.
החדרים הקטלניים שבהם נתקלו הדמויות כללו:
רשת של חוטים חדים וכמעט בלתי נראים, שחותכים כל מי שעובר דרכם לקוביות קטנות (כאן נהרג אלדרסון).
להביור בעל חיישן תנועה (סוכל באמצעות זריקת מגף).
צינור אשר מתיז חומצה מרוכזת בגובה הפנים, הדמויות משערות שמדובר בחיישן המבוסס על משקל ברצפה או חיישן תרמי (כאן נהרג רן).
כלוב של חוטים דקים, המקיפים את הקורבן, מסתובבים סביבו במהירות גבוהה ונסגרים אותה מכנים הדמויות "מכונת הסושי" (כאן נפצע קוונטין).
קוצים חדים המופעלים על ידי קול ומזנקים מהקירות, מהרצפה ומהתקרה (סוכלו באמצעות שמירה על שקט).
כשקוונטין פוגש בוורת', הוא מספר על מלכודת שאותה לא ראה הקהל, שכמעט הורידה את ראשו.
ייתכן שהתמוטטותו של קוונטין נובעת בחלקה מהעובדה שהוא הפעיל ושרד שלוש מלכודות מוות שונות.
הסרט צולם בחדר אחד בלבד, בצורת קובייה, שאורכה, גובהה ורוחבה 14 רגל.
צבעי החדר שונו על ידי החלפת פאנלים, אבל כיוון שהמשימה דרשה הרבה זמן, הסרט לא צולם בסדר כרונולוגי, אלא לפי צבעי הקיר.
קיוב 0 (2004), המספר על מפעילי הקובייה.
זהו סרט מקדים לסרט הראשון ומציג כיצד קזאן הגיע לקוביה ומדוע הוא כזה חכם, בנוסף להיותו אוטיסט.
קיווי (שם מדעי: Actinidia chinensis) הוא פרי אכיל ממשפחת האקטינידיים בסדרת האברשאים ומקורו בדרום סין, שם הוא מהווה פרי לאומי.
הקיווי הוא צמח מטפס וצורתו אובלית וגודלו כשל ביצה קטנה.
צבעו החיצוני חום ומרקם קליפתו שעיר, צבעו הפנימי ירוק או צהוב וגרעיניו שחורים.
לרוב מקלפים את הקליפה החומה לפני האכילה אם כי יש הנוהגים לאוכלו עם קליפתו העשירה בסיבים תזונתיים.
מרקמו הפנימי רך וטעמו מתואר לפעמים כשילוב של תות שדה, בננה ואננס.
בשנת 1904 הביאה מארי איזבל פרייזר (Mary Isabel Fraser), מנהלת המכללה לבנות מהעיר וַנְגַּנוּאִי שבאי הצפוני, את זרעי הקיווי לניו זילנד מיִיצַ'אנְג שבסין.
הזרעים נשתלו לראשונה בשנת 1906, במשתלה בוַנְגַּנוּאִי, ובשנת 1910 הניבו לראשונה פירות.
בשנת 1924 פיתח הבוטנאי מאוקלנד, נורמן היווארד (Norman Hayward), זן ניו זילנדי מקומי של הפרי שעד היום נושא את שמו (זן "Hayward").
מאז התרחב גידול הפרי בניו זילנד והוא קיבל את השם דומדמנית סינית (Chinese Gooseberry) בשל מוצאו הגאוגרפי.
החל משנת 1937 ובעיקר במהלך מלחמת העולם השנייה התקבל הפרי באהדה רבה בקרב חיילי צבא ארצות הברית אשר היו מוצבים כדרך קבע בניו זילנד.
בשנת 1952 הוחלט לייצא את הפרי לבריטניה.
הפרי מוסחר לראשונה, בשנת 1959, על ידי חברה ניו זילנדית בשם Turners and Growers, שהניחה כי השם דומדמנית סינית לא יתקבל בעין יפה במערב, עקב המלחמה הקרה.
תחילה הוצע לשנות את שם הפרי ל-Melonette, אך הצעה זו נדחתה במהרה על ידי החברה המייבאת, Ziel Company.
לאחר מכן הוצע, על ידי חברת Turners and Growers, לקרוא לפרי קיווי (Kiwifruit) על שם הציפור הלאומית של ניו זילנד, הקיווי, הדומה לפרי בצבעה ובצורתה.
שמו המקורי של הפרי בשפה הסינית, אותו החליפו הניו זילנדים עת התחילו לגדלו בארצם בראשית המאה ה-20, היה yáng táo (בתרגום חופשי: אפרסק שמשי).
כיום, לפרי מספר שמות רשמיים, כשהשם הנפוץ ביותר הוא qí yì guǒ (בתרגום חופשי: הפרי הקסום), שכן השם הסיני דומה במידה מסוימת לשם קיווי.
כיום משווקת החברה את הפרי תחת המותג Zespri מכיוון שהחל משנת 2005 השם קיווי איננו עוד סימן מסחרי.
בשנת 1999 הצליחה חברה ניו זילנדית ליצור קיווי שצבעו הפנימי הוא צהוב המכונה קיווי זהוב או "Chinabelle".
לצורך הפיתוח ביצעה החברה הכלאות בין זן סיני של קיווי קטנים מאוד וצהובים לבין הקיווי הירוק הסטנדרטי, כיום צובר הפרי החדש תאוצה וצריכתו בעולם הולכת וגדלה.
כיום מגדלים פרי זה בכל העולם, לרבות בישראל.
קטיף הקיווי מתבצע במהלך חודש אוקטובר והוא משווק עד חודש מאי בשנה העוקבת.
בישראל מגדלים שני זנים של קיווי, זן "ברונו" ("Bruno"), שגדל בעיקר ברכס תפן וזן "היווארד" ("Hayward"), שגדל בגליל העליון וברמת הגולן.
בשנים האחרונות נעשו ניסיונות לגדל בארץ זנים חדשים כמו "Chinabelle" (קיווי זהוב) או קיווי מזן "היווארד" שמבשיל מוקדם יותר, בשלהי הקיץ.
כ-100 גרם קיווי מכילים כ-100 מ"ג ויטמין C, המהווה את כל כמות הוויטמין C המומלצת ליום.
הקיווי הוא גם מקור מצוין לאשלגן.
כמו כן מכיל הקיווי גם חלבונים, ברזל, סידן, מגנזיום, זרחן, אבץ וויטמינים מסדרת ה-B.
יתרון נוסף של הקיווי בא לידי ביטוי בזמן חיי המדף הארוכים שלו, לאחר הקטיף ובמקרר, מבלי להתקלקל ולאבד את ערכיו התזונתיים.
קיהלקונה (באסטונית: Kihelkonna; בגרמנית: Kielkond) הייתה נפה במחוז סארה שבאסטוניה.
מצפון-מערב לה נמצאת נפת מוסטיאלה, ממזרח קארלה ובדרום למאנדה.
הנפה כוללת גם את האי וילסאנדי.
שטחה של קיהלקונה 245 קמ"ר ובשנת 2003 אוכלוסייתה מנתה 1,106 נפשות.
היישוב הגדול ומרכזי בקיהלקונה המשמש כמרכז האדמיניסטרטיבי, הוא העיירה קיהלקונה שעל-שמה נקראת הנפה.
בנוסף לעיירה המרכזית ישנם 41 כפרים נוספים.
הנפה כוללת את שמורת וילסאנדי, ששטחה 280 קמ"ר (השטח כולל גם מים טריטוריאליים ושטחים בנפות מוסטיאלה ולמאנדה, ומשום כך הוא יותר גדול מהנפה עצמה).
קיווי הוא מותג של משחת נעליים, שיוצרה לראשונה באוסטרליה בשנת 1906. כיום משווקת משחת "קיווי" ברחבי העולם, וזהו ככל הנראה מותג משחת הנעליים הנפוץ והמוכר בעולם.
לאחר שנרכשה בשנת 1984 על ידי קונצרן הענק האמריקני Sara Lee, מחזיק מותג ה־Kiwi נפח שוק דומיננטי ביותר במדינות רבות, לרבות הממלכה המאוחדת וארצות הברית בהן הוא אוחז בלמעלה משני-שלישים מהשוק.
משחת הנעליים פותחה על ידי ויליאם רמזי, שקרא למשחה "קיווי" כמחווה לאשתו, ילידת ניו זילנד (קיווי הוא הציפור הלאומית והטיפוסית של ניו זילנד, וגם כינויים של בני ניו זילנד).
עד היום נושא לוגו המוצר את איור ציפור הקיווי הניו זילנדית.
נכון לשנת 2005 נמכרת המשחה בקרוב ל־180 מדינות.
ויליאם רמזי והמילטון מק'אלן החלו לייצר משחות נעליים בבית מלאכה קטן בשנת 1904 בעיר מלבורן שבאוסטרליה.
הנוסחה שלהם הייתה חדשנית, והם המשיכו לעבוד על שיפורים נוספים במוצר.
רמזי השיק את המוצר בשנת 1906 והחל לשווק אותו במלבורן.
הוא העמיס את הכירכרה והסוס שלו בקופסאות, ומכר את משחת הנעליים לחוואים כאמצעי להגנת מגפיהם.
משחת הנעליים Kiwi היוותה שיפור אדיר בהשוואה למשחות הנעליים הקודמות שהוצעו בשוק: היא הצליחה לשמר את עור הנעליים, הפכה את הנעליים לבורקות ושחזרה את הצבע המקורי שלהן.
עם השקת משחת הנעליים Kiwi Dark Tan בשנת 1908, שולבו בה מרכיבים ששיפרו את גמישות הנעל ואת החסינות שלה ממים.
הצלחתה של המשחה באוסטרליה התרחבה אל מעבר לים, והיא החלה להמכר ליחידות צבאות בריטניה וארצות הברית עוד במהלך מלחמת העולם הראשונה.
משחות הנעליים שיוצרו באוסטרליה נחשבו בתקופה ההיא לטובות בעולם.
צבעים שונים בצד הצבע השחור, הפכו להיות זמינים לקהל הצרכנים, והמשחות יוצאו לניו זילנד, לבריטניה ולאירופה.
במהלך השנים נרכשה קיווי על ידי מספר חברות ותאגידים.
בשישים שנותיה הראשונות הייתה החברה חלק מתאגיד אוסטרלי שחלק משמו היה "קיווי", שכל חברות הבת ובסיסי הייצור שלו היו במדינת ויקטוריה, לרבות חברת Kiwi Boot Polish Company (בין השנים 1913-1916) ו-Kiwi Polish Company (בשנים 1916-1971).
בשנת 1971 התמזגה החברה עם חברת Nicholas International Ltd., חברת תרופות עולמית שבסיסה בעיר מלבורן.
שמה של החברה החדשה שונה לשם Nicholas Kiwi.
בשנת 1984 נרכשה החברה על ידי התאגיד האמריקני Sara Lee (שנקרא באותה עת בשם Consolidated Foods Corporation), שבחר למכור את קו מוצרי התרופות של החברה לחברת Roche השווייצרית, ולהשאיר בידיו את פס הייצור של משחת הנעליים קיווי.
קיווי הייתה ועודנה משחת הנעליים הנמכרת ביותר בעולם כולו: היא משווקת ביותר מ־180 מדינות בעולם, ושולטת ב־53% משוק משחות הנעליים.
כיום המשחה מיוצרת באוסטרליה, בקנדה, בצרפת, בהודו, בפקיסטן, בדרום אפריקה, בספרד, בממלכה המאוחדת ובארצות הברית.
קיובסאט (CUBESAT) הוא שם כללי לפלטפורמה לוויינית זעירה, שפותחה במקור על ידי אוניברסיטת סטנפורד מארצות הברית.
התצורה של הלוויין הבסיסי במשפחה זו היא קובייה, בעלת גודל של 10 ס"מ * 10 ס"מ * 10 ס"מ.
בשנת 1999 החליטו פרופ' רוברט (בוב) טוויגס מאוניברסיטת סטנפורד ופרופ' ג'ורדי פיו סאורי מהמכון הטכנולוגי של קליפורניה, להציע לסטודנטים להנדסה לבנות לוויין במקום לכתוב עבודת גמר שתסתכם בספר עב כרס של עבודה תאורטית.
כארבע שנים פיתחו בוב וג'ורדי עם הסטודנטים סטנדרט ללוויין קטן וקל משקל שעלות ייצורו כולל עלות הבחינה שלו יהיו כמה עשרות אלפי דולרים.
לשם הפשטות הם החליטו שהלוויין יהיה בצורת קובייה, וקראו לסטנדרט החדש קיובסאט "לוויין קובייה".
פרופק טוויגס, שבעבר היה מעורב בבניית לוויינים, חשש שמרוב התלהבות יכניסו הסטודנטים יכולות נוספות ללוויין והוא יגדל, יתייקר ויגרום לעיכוב בלוח הזמנים.
הוא החליט שזאת ההזדמנות להכריח את המהנדסים בארצות הברית לעבור לשיטה המטרית, וקבע שהלוויין הבסיסי יהיה קובייה בעלת צלע של עשרה סנטימטר ובנפח של ליטר.
ליחידה בסיסית זו קוראים CubeSat 1U, כלומר, יחידה אחת של לוויין הקובייה שמכילה כמעט את כל מערכות הלוויין הגדול: מחשב משימה, מערכת תקשורת, מערכת חשמל ושמיכות תרמיות להגנה על הלוויין מסביבת
יחידה כזו שוגרה לראשונה בשנת 2003. מאז נוספו לסטנדרט עוד לוויינים בגדלים שונים - כולם מכפלות של הלוויין הבסיסי.
בתחילת השימוש בלווייני קיובסאט נבנו הלוויינים עצמם על תכולתם בידי מי שחפץ בכך, על פי תוכניות שסופקו לו.
כיום נפוץ בהרבה השימוש בערכת לוויין מוכנה מראש, הבאה במגוון גדלים ועיצובים.